**UNIVERSITATEA** *Școala Națională de Studii Politice și Administrative*

**FACULTATEA** *de Științe Politice*

**DEPARTAMENTUL** *Științe Politice*

**DOMENIUL DE STUDII** *Științe Politice*

**PROGRAMUL DE STUDII** *(Specializarea):Științe Politice/Relații Internaționale și Studii Europene*

# FIŞA DISCIPLINEI

**Migrație, Azil și Dezvoltare Internațională (MADI)**

| **Statutul disciplinei**: **Nivelul de studii**: | * *obligatorie*   ☒ *Licenţă* | ☒ *opţională*   * *Masterat* | * *facultativă* * *Doctorat* |
| --- | --- | --- | --- |
| **Anul de studii**: 3  **Semestrul**: 1 |  |  |  |

### Titularul cursului: Lect. Univ. Dr. Oana-Andreea Ion Titular seminar: Asist. Univ. Drd. Vlad Terteleac

| **Număr de ore/Verificarea/Credite** | | | | | |
| --- | --- | --- | --- | --- | --- |
| **Curs** | **Seminar** | **Laborator** | **Proiect** | **Examinare** | **Credite** |
| **C = 28, SI = 35** | **S = 28, SI = 59** |  |  | **E/V** | **6** |

## OBIECTIVELE DISCIPLINEI

Obiectivul cursului este acela de a furniza studenților instrumente conceptuale și teoretice esențiale în înțelegerea fenomenului migrației internaționale și relația sa cu dezvoltarea globală. Cursul își propune să ajute studenții să identifice și să definească importanța teoriilor privind migrația, să evalueze critic aceste teorii și să aplice în propriile lucrări ipoteze derivate din aceste teorii.

Studenții vor învăța să exploreze migrația internațională dintr-o perspectivă multidisciplinară, folosind instrumente ale științei politice, sociologiei, dreptului, economiei și filosofiei politice. Vor aborda întrebări esențiale, cum ar fi: Care sunt principalele tipare ale migrației internaționale? Care sunt factorii determinați ai migrației? Care sunt efectele migrației asupra țărilor de destinație și asupra țărilor de origine ale migranților? Ce efecte are migrația asupra dezvoltării economice? Cum influențează natura regimului politic tipurile de politici adoptate de state în privința migrației? Cum putem înțelege diferența dintre solicitanți de azil, refugiați și migranți în dreptul european și internațional? Care sunt principalele provocări cu care se confruntă România în domeniul migrației? Cursul va facilita înțelegerea diferențelor dintre solicitanții de azil, refugiați și migranți în cadrul contextului european și internațional. De asemenea, va analiza provocările specifice cu care se confruntă România în domeniul migrației, inclusiv aspectele legate de Sistemul European Comun de Azil.

La finalul cursului, studenții vor avea o înțelegere solidă a caracteristicilor migrației internaționale contemporane și vor putea aplica principalele teorii despre migrație în analiza politicilor publice, pregătindu-i pentru o eventuală specializare sau carieră în acest domeniu dinamic și plin de oportunități.

## PRECONDIŢII DE ACCESARE A DISCIPLINEI

Cunoașterea limbii engleze pentru lectura textelor de seminar.

## COMPETENŢE SPECIFICE

| **Competenţe** | * Să cunoască principalele teorii și paradigme ale migrației internaționale și să le analizeze critic în contextul dezbaterilor politice contemporane privind imigrația și azilul; * Să compare diferitele abordări științifice, economice, și politice ale migrației   internaționale, în scopul explicării tiparelor și factorilor determinanți ai mișcărilor transfrontaliere de populație; |
| --- | --- |

|  | * Să înțeleagă influența teoriilor științelor politice, sociologiei, dreptului, economiei și filosofiei politice asupra cercetării în domeniul migrației și să explice evoluția și natura politicilor de migrație; * Să interpreteze evenimentele și dezbaterile actuale în domeniul migrației, având în vedere diferitele perspective teoretice și paradigme existente; * Să identifice problemele metodologice întâlnite în cercetările privind migrația internațională și să le abordeze în elaborarea lucrărilor de cercetare; * Să aplice teoriile migrației internaționale în analiza politicilor publice și să evalueze provocările cu care se confruntă România în domeniul migrației, inclusiv în contextul   Sistemului European Comun de Azil. |
| --- | --- |
| **Competenţe transversale** | * Să își dezvolte capacităţile de lucru în grup, comunicare cu alte grupuri, discurs public şi negociere (prin studiile de caz analizate); * Să își dezvolte spiritul critico-constructiv; * Să își dezvolte capacitatea de a promova respectarea demnităţii, a drepturilor şi libertăţilor fiecărui individ; * Să manifeste o atitudine pozitiva si activa fata de valoarea învăţării ca investiţie personală şi colectivă, ca motor al schimbării sociale şi al emancipării; * Să participe la viaţa publică ca cetăţean activ, capabil să influenţeze deciziile colective. |

| Elaborarea fişei disciplinei Migrațiune, Azil și Dezvoltare Internațională a avut loc în urma discutării conţinutului disciplinei şi a cerinţelor practice cu specialişti şi practicieni din domeniu, dar şi pornind de la competenţele profesionale cerute de piaţa muncii. |
| --- |

| **Rezultatele învățării**  **Cunoștințe**  C1: Studentul/Absolventul utilizează metodologia teoretică a cercetării științifice, constând în efectuarea de cercetări de fond, construirea unei ipoteze, testarea acesteia, analizarea datelor și încheierea rezultatelor.  C9: Studentul/Absolventul descrie și analizează concepte, teorii și paradigme utilizate în domeniul științelor politice.  C10: Studentul/Absolventul arată cunoaștere aprofundată si înțelegere complexă a domeniului științelor politice.  **Aptitudini**  A1: Studentul/Absolventul se angajează în conceperea sau crearea de noi cunoștințe prin formularea de întrebări în legătură cu cercetarea, prin cercetarea, îmbunătățirea sau dezvoltarea de concepte, teorii, modele, tehnici, instrumente, software sau metode operaționale și prin utilizarea de metode și tehnici științifice.  A3: Studentul/Absolventul aplică principiile etice fundamentale și legislația în domeniul cercetării științifice, inclusiv în ceea ce privește aspectele legate de integritatea cercetării. Efectuează, revizuiește sau raportează cercetări, evitând comportamentele greșite, cum ar fi fabricarea, falsificarea și plagiatul.  A6: Studentul/Absolventul elaborează documente de cercetare sau susține prezentări pentru a raporta rezultatele unui proiect de cercetare și analiză desfășurat, indicând procedurile de analiză și metodele care au condus la rezultatele respective, precum și posibile interpretări ale rezultatelor.  **Responsabilitate și autonomie**  R1: Studentul/Absolventul analizează în mod eficace, regulat și sistematic propriile acțiuni, performanțe și atitudini și face ajustările necesare, căutând oportunități de dezvoltare profesională pentru a elimina lacunele în materie de cunoștințe și practici în domeniile identificate.  R4: Studentul/Absolventul pronunță si apără hotărâri pe baza dovezilor interne și a criteriilor externe. Evaluează critic credibilitatea și fiabilitatea informațiilor înainte de a le utiliza sau de a le transmite altora. Dezvoltă o gândire independentă și critică.  R7: Studentul/Absolventul este în măsură să evalueze și să analizeze informațiile și sursele acestora. Studentul/Absolventul demonstrează capacitate de a accesa și de a avea o înțelegere critică atât a formelor tradiționale, cât și a celor noi de mass-media, precum și a rolului și funcției acestora în societățile democratice. |
| --- |

## CONŢINUTUL DISCIPLINEI

Cursul și seminarul vor fi structurate în trei module organizate în jurul a trei întrebări majore:

* + De ce migrează oamenii? Tendințe ale migrației internaționale și teorii explicative
  + Care este impactul migrației asupra dezvoltării internaționale?
  + Ce presupune sistemul internațional de azil?

| Modulul I | Tendințe ale migrației internaționale |
| --- | --- |
| Teorii ale migrației internaționale |
| Teoria economică a migrației |
| Modulul II | Efectele migrației asupra țărilor de destinație |
| Efectele migrației asupra țărilor de origine |
| Modulul III | Solicitanți de azil și refugiați. Noțiuni de drept al azilului |
| Sistemul European Comun de Azil și criza refugiaților |

## EVALUARE

### Forme de evaluare si pondere:

| **Componente disciplină** | **Forme de evaluare** | **Pondere** |
| --- | --- | --- |
| Curs | Proiect foto-etnografic (35%)  Analiză text la prima vedere (examen scris) (15%)\* | 50% |
| Seminar | Activitatea de la seminar (30%), test final din materia studiată (70%) | 50% |

### Standarde de performanță raportate la competențe:

| **Tip standard** | **Descriere standard** |
| --- | --- |
| Minim (media 5) | * Prezenţă minim 50% la activităţile de curs şi minim 50% la cele de seminar (criteriu eliminatoriu); * Elaborarea temelor pentru seminar; vor fi acceptaţi la examenul final doar studenţii care vor obţine minim nota 5 la seminar; * Prezentarea studiului de caz. |
| Maxim (media 10) | \* Studenții care au deja punctaj maxim pentru activitate, test și proiect, nu vor mai susține examenul scris aferent cursului, promovând disciplina cu nota 10. |

## REPERE METODOLOGICE

### Strategia didactică

Din punct de vedere al activității dominante în procesul instruirii:

* + strategia didactică de predare combina modalități (a) de prezentare, de urmărire a unor norme, prescripţii, reguli de tip algoritmic, prin expunere, explicaţie, demonstraţie, programare, exerciţiu;

(b) de activizare a studenților în predare, prin intercalarea metodelor şi procedeelor activ-participative, a muncii independente sau în grupuri mici;

* + strategia didactică de învățare va fi mixtă, combinând modul algoritmic (cunoaştere concret-intuitivă) cu cel euristic (rezolvare de probleme deschise; dezbateri, dialoguri euristice;).

### Materiale și Resurse didactice

|  | **Nume material/resursă didactică** |
| --- | --- |
| 1. | Resurse online |
| 2. | Materiale in format tipărit si materiale video privind procesele studiate. |

## BIBLIOGRAFIE

* de Haas, Hein, Stephen Castles and Mark J. Miller. 2020. *The Age of Migration. International Population Movements in the Modern World*. Sixth Edition. Red Globe Press.
* Bastia, Tanja and Ronald Skeldon. 2020. *Routledge Handbook of Migration and Development*. Routledge.
* de Haas, Hein and Simona Vezzoli. 2011. Leaving Matters. The Nature, Evolution And Effects Of Emigration Policies. DEMIG project paper 4.
* de Haas, Hein, Mathias Czaika, Marie-Laurence Flahaux, Edo Mahendra, Katharina Natter, Simona Vezzoli and María Villares-Varela. 2019. International Migration: Trends, Determinants, and Policy Effects. *Population And Development Review*, 45(4), 885-922. DOI: 10.1111/padr.12291.

Data avizării în departament:

## DIRECTOR DEPARTAMENT/ ŞEF CATEDRĂ, TITULAR DE DISCIPLINĂ,

Lect. univ. dr. Claudiu Crăciun Conf. univ. dr. Oana – Andreea Ion